El presidente de ła Repùblega Itałiana, inte el sistema pułitego de ła Repùblega Italiana, xe el cao del Stato itałian e el raprexenta l'unità nasionałe, come stabiłio da ła Costitusion itałiana che ła xe vegnesta vałida el 1º de xenaro del 1948. El presidente de ła Repùblega xe on organo costitusionałe ełeto dal Parlamento in sentada comune, co i raprexentanti de łe Rejon e el sta in carica par sete ani. Ła Costitusion stabiłise che el połe esare eleto presidente calsìasi anima, co citadinansa itałiana, che el gapia conpiuo i sinquanta ani de età e che el gapia i diriti siviłi e pułiteghi. Ła abitasion ufisiałe del presidente de ła Republega xe el Pałaso del Quirinałe che par metonimia indica tante 'olte ła presidensa stesa.